নাকাব (২০১৮-এর চলচ্চিত্র)

নাকাব হচ্ছে ২০১৮ সালে মুক্তিপ্রাপ্ত একটি বাংলা ভাষার অতিপ্রাকৃত মারপিট, হাস্যরসাত্বক-রোমহর্ষক চলচ্চিত্র। চলচ্চিত্রটি পরিচালনা করেছেন রাজীব কুমার বিশ্বাস এবং শ্রী ভেঙ্কটেশ ফিল্মসের ব্যানারে প্রযোজনা করেছেন শ্রীকান্ত মোহতা এবং মাহেন্দ্র সোনি। চলচ্চিত্রটিতে প্রধান ভূূমিকায় অভিনয় করেছেন শাকিব খান, নুসরাত জাহান এবং সায়ন্তিকা বন্দ্যোপাধ্যায়। পাশাপাশি এর সহ ভূূূমিকায় অভিনয় করেছেন রুদ্রনীল ঘোষ, সুদীপ মুখোপাধ্যায়, অমিত হাসান, খরাজ মুখোপাধ্যায় এবং সাদেক বাচ্চু সহ অন্যান্যরা। চলচ্চিত্রটি ২০১৫ সালের তামিল চলচ্চিত্র মাসু ইন্জ্ঞার মাসিলামানি-এর আনুষ্ঠানিক পুনর্নির্মাণ। এটি শাকিব খান অভিনীত প্রথম একক ভারতীয় চলচ্চিত্র।

অভিনয়ে 
 শাকিব খান- মাস্স/ ইন্দ্রজিৎ চট্টোপাধ্যায়, মাস্স-এর পিতা (দ্বৈত ভূমিকা)
 নুসরাত জাহান- দিশা, মাস্স এর প্রেমের আগ্রহ
 সায়ন্তিকা বন্দ্যোপাধ্যায়- অনুরাধা, ইন্দ্রজিৎ'র স্ত্রী এবং মাস্স-এর মা।
 রুদ্রনীল ঘোষ - রহিম, মাস্সের সবচেয়ে ভালো বন্ধু হিসাবে
সুদীপ মুখোপাধ্যায়- সিবিআই কর্মকর্তা হিসাবে
 খরাজ মুখোপাধ্যায়- ডক্টর
 ভারত কৌল- প্রধান খলনায়ক হিসেবে
 সুপ্রিয় দত্ত- প্রধান খলনায়কের সহকারী হিসাবে
 শিবা শানু - প্রধান খলনায়ক সহকারী হিসেবে 
 রাজা দও
 রেবেকা রউফ
 দেবরাজ মুখোপাধ্যায়
 কমল পাটেকার
 সোমা চক্রবর্তী
 রোহিত মুখোপাধ্যায়

প্রযোজনা
২০১৭ সালে বাংলাদেশ ও ভারত যৌথ প্রযোজনার চলচ্চিত্র চালবাজ নির্মাণকালীন বাংলাদেশের আরাধনা এন্টারপ্রাইজ ও কলকাতার শ্রী ভেঙ্কটেশ ফিল্মসের যৌথ প্রযোজনায় মাস্ক নামের আরেকটি ছবি নির্মাণের ঘোষণা দেন পরিচালক রাজীব কুমার বিশ্বাস, যা তাদের প্রযোজিত ১০৭তম চলচ্চিত্র, যেখানে প্রধান চরিত্রে বাংলাদেশের শাকিব খানের বিপরীতে ভারতের নুসরাত জাহান ও সায়ন্তিকা বন্দ্যোপাধ্যায় অভিনয়ের কথা জানান তিনি। প্রাথমিকভাবে চলচ্চিত্রটির জন্য তিনটি নাম বাছাই করা হয়। এ প্রসঙ্গে পরিচালক রাজীব কুমার বিশ্বাস দ্য ডেইলি স্টার জানায়, “ছবিটির জন্যে ‘সিক্রেট মিশন’, ‘বিদ্রোহী’ ও ‘মাস্ক’- এ তিনটি নাম ভাবা হয়েছে। এর মধ্যে ‘মাস্ক’ নামটি এগিয়ে রয়েছে। নাম নিয়ে সমস্যা থাকলেও ছবিটির শুটিং চলছে পুরোদমে। শাকিব খান ও নুসরাতের বেশ কিছু অংশ শুটিং করা হয়েছে।” ২০১৭ সালের ১৬ই মার্চ চলচ্চিত্রটির প্রধান চিত্রগ্রহণ অনুষ্ঠিত হয়। চলচ্চিত্রের ৫০শতাংশ নির্মাণ কাজ সম্পন্ন হলে এটির শিরোনাম নির্বাচন করা হয় মাস্ক। এরপর চিত্রগ্রহণ পুরোপুরি সম্পন্ন হওয়ার পর চলচ্চিত্রটির শিরোনাম "নাকাব"-এ রূপান্তরিত করা হয়, যা পরিচালক রাজীব কুমার বিশ্বাস এবং কলকাতা ভিত্তিক সংবাদমাধ্যম এই সময় নিশ্চিত করে। ২০১৮ সালের ১৩ জানুয়ারি এসভিএফ-এর ফেসবুক পাতায় এটির প্রথম দর্শণ প্রকাশ করা হয়। এসভিএফ এই পোস্টে চলচ্চিত্রটি তাদের স্থানীয় নির্মাণ বলে নিশ্চিত করেছেন। তারা আরও লিখেন, "এবার বাংলাদেশের বন্ধুদের জন্য হয়ে যাক। আমাদের প্রথম লোকাল প্রোডাকশন নিয়ে বাংলাদেশে প্রবেশ করতে যাচ্ছি। রাজীব বিশ্বাসের পরিচালনায় বাংলাদেশের মেগাস্টার শাকিব খান, নুসরাত ও সায়ন্তিকতা অভিনীত ছবি।"

সংগীত
নাকাবের গানগুলিতে সুর দিয়েছেন দেব সেন  এবং গানগুলি  লিখেছেন প্রসেন। চলচ্চিত্রটিতে চারটি গান আছে এসভিএফ তাদের ইউটিউব চ্যানেলের সঙ্গীত প্রচার করবে।  চলচ্চিত্রে প্রথম সংগীত হিসাবে "তোর হটা চলা"-এর ভিডিওটি ২৪ জুলাই ২০১৮ সালে ইউটিউবে মুক্তি পায়।

গানের তালিকা

তথ্যসূত্র

বহিঃসংযোগ
 
 ''

বাংলা ভাষার চলচ্চিত্র
২০১৮-এর চলচ্চিত্র
ভারতীয় চলচ্চিত্র
অতিপ্রাকৃত কাহিনীমূলক চলচ্চিত্র
ভারতীয় প্রণয়ধর্মী হাস্যরসাত্মক চলচ্চিত্র
ভারতীয় অতিপ্রাকৃত কাহিনীমূলক চলচ্চিত্র
রাজীব কুমার বিশ্বাস পরিচালিত চলচ্চিত্র
২০১০-এর দশকের বাংলা ভাষার চলচ্চিত্র
ভারতীয় ভূতের চলচ্চিত্র
তামিল চলচ্চিত্রের বাংলা পুনর্নির্মাণ
বাংলা ভাষার ভারতীয় চলচ্চিত্র
বাংলা ভাষার বাংলাদেশী চলচ্চিত্র
জাজ মাল্টিমিডিয়া'র চলচ্চিত্র